open-index/open-wikipedia-markdown huggingface dataset:
ব্যারিংটন ব্রাউন

**ব্যারিংটন সেন্ট অবাইন ব্রাউন** (; জন্ম: ১৬ সেপ্টেম্বর, ১৯৬৭) নিউ আমস্টারডাম এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **ব্যারিংটন ব্রাউন**।

## খেলোয়াড়ী জীবন
১৯৮৭-৮৮ মৌসুম থেকে ১৯৯৬-৯৭ মৌসুম পর্যন্ত ব্যারিংটন ব্রাউনের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে চারটিমাত্র ওডিআইয়ে অংশগ্রহণ করেছেন ব্যারিংটন ব্রাউন। ২০ অক্টোবর, ১৯৯৪ তারিখে মুম্বইয়ে স্বাগতিক ভারত দলের বিপক্ষে একদিনের আন্তর্জাতিকে অভিষেক ঘটে তার। ১১ নভেম্বর, ১৯৯৪ তারিখে জয়পুরে একই দলের বিপক্ষে সর্বশেষ ওডিআইয়ে অংশ নেন তিনি। অংশগ্রহণকৃত ওডিআইয়ের সবকটিই ভারতে বিপক্ষে খেলেন। তাকে কোন টেস্টে অংশগ্রহণ করার সুযোগ দেয়া হয়নি।

## তথ্যসূত্র

## আরও দেখুন
* ইয়ান বিশপ
* স্টুয়ার্ট উইলিয়ামস
* প্রথম-শ্রেণীর ক্রিকেট দলসমূহের বর্তমান তালিকা
* ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৬৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:গায়ানি ক্রিকেটার
বিষয়শ্রেণী:গায়ানার ক্রিকেটার
বিষয়শ্রেণী:চেশায়ারের ক্রিকেটার
বিষয়শ্রেণী:ডেমেরারার ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:স্কারবোরা উৎসব সভাপতি একাদশের ক্রিকেটার
কাঠপুতলি (পুতুল)

থাম্ব|রাজস্থানি কাঠপুতলি শিল্পী
**কাঠপুতলি** হল ভারতের রাজস্থানের স্থানীয় একধরনের পুতুলনাচ যেখানে মোটা সুতা বা তারের সাহায্যে পুতুল নাচানো হয়। এটি ভারতীয় পুতুলের সর্বাধিক জনপ্রিয় রূপ। সুতোয় নাচানো পুতুল হওয়ার কারণে এটি একটিমাত্র সুতা বা তার দ্বারা নিয়ন্ত্রিত হয় যা পুতুলের উপরের অংশ থেকে পুতুলনাচিয়ের হাত পর্যন্ত প্রলম্বিত থাকে।

## ব্যুৎপত্তি
কাঠপুতলি শব্দটি রাজস্থানি ভাষার দুটি শব্দ,- *কাঠ* এবং*পুতুলের* সমষ্টি। এর আক্ষরিক অর্থ হল এমন একটি পুতুল যা পুরোপুরি কাঠ থেকে তৈরি। তবে ব্যবহারিক ক্ষেত্রে এটি কাঠ, সুতির কাপড় এবং ধাতব তার দিয়ে তৈরি হয়।

## ইতিহাস
থাম্ব|200x200পিক্সেল| কাঠপুতলি নাচ
কিছু পণ্ডিত বিশ্বাস করেন কাঠপুতলি শিল্পের ঐতিহ্য হাজার বছরেরও বেশি পুরানো।  রাজস্থানি লোককাহিনী, গীতসংহিতা এবং এমনকি কখনও কখনও লোকগানেও এর উল্লেখ পাওয়া যায়। রাজস্থানের উপজাতিরা প্রাচীন কাল থেকেই এই শিল্পটি সম্পাদন করে আসছে এবং এটি রাজস্থানি সংস্কৃতি বৈচিত্র্য এবং ঐতিহ্যের চিরন্তন অংশে পরিণত হয়েছে। রাজস্থানের কোনও গ্রাম্য মেলা, কোনও ধর্মীয় উৎসব এবং কোনও সামাজিক জমায়েত কাঠপুতলি ছাড়া সম্পূর্ণ হতে পারে না। বিশ্বাস করা হয় যে ১৫০০ বছর আগে রাজস্থানি উপজাতি ভাট সম্প্রদায় কাঠপুতলিকে পুতুল নাচ শিল্পকলা হিসাবে ব্যবহার করা শুরু করেছিল। কাঠপুতলির ঐতিহ্য লোককাহিনী ও গল্পের উপর ভিত্তি করে নির্মিত হয়েছে। পণ্ডিতরা বিশ্বাস করেন যে লোককাহিনীগুলো প্রাচীন রাজস্থানি উপজাতির লোকদের জীবনযাত্রাকে বোঝায় এবং কাঠপুতলি শিল্পের উদ্ভব হয়তো আজকের নাগৌড় এবং আশেপাশের অঞ্চল থেকে হয়েছিল।  রাজস্থানি রাজা এবং উচ্চবিত্তরা শিল্পকলার পৃষ্ঠপোষক ছিলেন এবং কাঠ ও মার্বেল খোদাই থেকে শুরু করে বুনন, মৃৎশিল্প এবং চিত্রকলার কাজকর্মে তাঁরা কারিগরদের উৎসাহিত করেছিলেন। গত ৫০০ বছরেরও বেশি সময় ধরে এই ধারা বজায় ছিল। ভাট সম্প্রদায়ের দাবি যে তাঁদের পূর্বপুরুষরা রাজপরিবারের জন্য অভিনয় করতেন এবং তাঁরা রাজস্থানের শাসকদের কাছ থেকে প্রচুর সম্মান ও প্রতিপত্তি লাভ করেছিলেন। 

ঘুমরের পর বর্তমানে কাঠপুতলি শিল্প রাজস্থানের অন্যতম জনপ্রিয় শিল্পকলা। কাঠপুতলি শিল্পের সংরক্ষণ ও প্রচারের ক্ষেত্রে মাঠপর্যায়ে যে সংস্থাগুলি কাজ করছে তাদের মধ্যে উল্লেখযোগ্য হল-

* ১৯৬০ সালে বিজয়দান দেথা ও কোমল কোঠারি প্রতিষ্ঠিত যোধপুরের রূপায়ন সংস্থা
* ১৯৫২ সালে দেবীলাল সমর প্রতিষ্ঠিত উদয়পুরের ভারতীয় লোককলা মন্ডল

এছাড়া আধুনিক কালে পুতুল থিয়েটারের পাশাপাশি রয়েছে পুতুল জাদুঘর। রাজধানী নয়াদিল্লির শাদীপুর ডিপোতে ' কাঠপুতলি কলোনী' নামে পরিচিত একটি অঞ্চল রয়েছে যেখানে কাঠপুতলি শিল্পী, যাদুকর, রজ্জুনর্তক (অ্যাক্রোব্যাট), নৃত্যশিল্পী, সংগীতজ্ঞ এবং অন্যান্য ভ্রাম্যমাণ শিল্পীদল অর্ধ শতাব্দী ধরে বসতি স্থাপন করেছে।

## তথ্যসূত্র

## বহিঃসংযোগ

* রাজস্থানের পুতুলের ছবি
* শাদীপুরে স্ট্রিট পারফর্মার এবং পুতুলের মাস্টারদের কলোনী কাঠপুতলি কলোনির বাসিন্দাদের একটি ফটো ডকুমেন্টারি 

বিষয়শ্রেণী:ভারতের নাট্যকলা
বিষয়শ্রেণী:রাজস্থানি সংস্কৃতি
বিষয়শ্রেণী:পুতুল নাচ
কার্ল টাকেট

**কার্ল ম্যাকআর্থার টাকেট** (; জন্ম: ১৮ মে, ১৯৭০) চার্লসটাউন এলাকায় জন্মগ্রহণকারী ওয়েস্ট ইন্ডিয়ান আম্পায়ার ও সাবেক আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিকে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে লিওয়ার্ড আইল্যান্ডস দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে নিচেরসারিতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী ছিলেন **কার্ল টাকেট**।

## খেলোয়াড়ী জীবন
১৯৯৪-৯৫ মৌসুম থেকে ২০০৪ সাল পর্যন্ত কার্ল টাকেটের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে একটিমাত্র ওডিআইয়ে অংশগ্রহণ করেছেন কার্ল টাকেট। ৮ এপ্রিল, ১৯৯৮ তারিখে পোর্ট অব স্পেনে সফরকারী ইংল্যান্ড দলের বিপক্ষে একদিনের আন্তর্জাতিকে অভিষেক ঘটে তার। এটিই তার একমাত্র ওডিআইয়ে অংশগ্রহণ ছিল। তাকে কোন টেস্টে অংশগ্রহণ করার সুযোগ দেয়া হয়নি।

অংশগ্রহণকৃত একমাত্র ওডিআইয়ে ৮ ওভারে ২/৪১ বোলিং পরিসংখ্যান গড়েন। ৮ এপ্রিল, ১৯৯৮ তারিখে কুইন্স পার্ক ওভালে অনুষ্ঠিত সফরকারী ইংল্যান্ড দলের বিপক্ষে খেলায় তিনি অ্যালেক স্টুয়ার্ট ও গ্রেইম হিকের উইকেট লাভ করেন।

## আম্পায়ারিত্বে অংশগ্রহণ
ক্রিকেট খেলা থেকে অবসর গ্রহণের পর আম্পায়ারিত্বের দিকে ধাবিত হন কার্ল টাকেট। এপ্রিল, ২০১৫ সালে সফররত ইংরেজ একাদশের বিপক্ষে সেন্ট কিটস আমন্ত্রিত একাদশের মধ্যকার খেলা পরিচালনা করেন।

নভেম্বর, ২০১৫ সালে প্রথম-শ্রেণীর রিজিওন্যাল ফোর ডে কম্পিটিশনে লিওয়ার্ড আইল্যান্ডস বনাম ত্রিনিদাদ ও টোবাগোর প্রথম-শ্রেণীর খেলায় প্রথমবারের মতো আম্পায়ারের দায়িত্ব পালন করেন। অক্টোবর, ২০১৬ সালে আইসিসি বিশ্ব ক্রিকেট লীগ চতুর্থ বিভাগের খেলা পরিচালনার লক্ষ্যে আটজন আম্পায়ারের অন্যতম হিসেবে মনোনীত হন।

## তথ্যসূত্র

## আরও দেখুন
* রল লুইস
* নিল ম্যাকগারিল
* প্রথম-শ্রেণীর ক্রিকেট দলসমূহের বর্তমান তালিকা
* ২০১৪-১৫ ইংল্যান্ড ক্রিকেট দলের ওয়েস্ট ইন্ডিজ সফর
* ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৭০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৭০-৭১ থেকে ১৯৯৯-২০০০ ওয়েস্ট ইন্ডিজের ক্রিকেটার
বিষয়শ্রেণী:২১শ শতাব্দীর ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:নেভিসীয় ক্রিকেটার
বিষয়শ্রেণী:সেন্ট কিটস ও নেভিসের ক্রিকেট আম্পায়ার
নারীসঙ্গীত

থাম্ব|"হ্যামিল্টন" এর ট্যুর কাস্টের সদস্যরা ২০২০ সান ফ্রান্সিসকো মহিলা মার্চে "দ্য শিউলার সিস্টার্স" পরিবেশন করেন
**নারীসঙ্গীত** হল নারীদের সম্পর্কে তৈরি, নারীদের দ্বারা তৈরি এবং নারীদের জন্য তৈরি সঙ্গীত। সঙ্গীতের এই ঘরানাটি  দ্বিতীয় তরঙ্গের নারীবাদী আন্দোলনের  পাশাপাশি শ্রম, নাগরিক অধিকার এবং শান্তি আন্দোলনের একটি সাংগীতিক প্রকাশ হিসাবে আত্মপ্রকাশ করেছিল। মার্কিন যুক্তরাষ্ট্রে এই আন্দোলনটি শুরু হয়েছিল ক্রিস উইলিয়ামসন, মেগ ক্রিশ্চিয়ান এবং মার্গি অ্যাডাম প্রমুখ সমকামী মহিলাদের দ্বারা।

এছাড়াও জড়িত ছিলেন আফ্রিকান-আমেরিকান সঙ্গীতশিল্পী লিন্ডা টিলারি, মেরি ওয়াটকিন্স, জেন অ্যাভেরি,  শান্তিকর্মী হলি নিয়ার এবং বার্নিস জনসন রেগন ‌ও তার দল *সুইট হানি ইন দ্য রকের* কর্মীরা। নারীসঙ্গীত বলতে এই আন্দোলন ছাড়াও সঙ্গীতের একটি বিস্তৃত শিল্পকে বোঝায় যেখানে স্টুডিও সঙ্গীতশিল্পী, প্রযোজক, শব্দপ্রকৌশলী (সাউন্ড ইঞ্জিনিয়ার), প্রাযুক্তিক (টেকনিশিয়ান), পুনর্গায়েন শিল্পী, পরিবেশক, প্রচারক এবং উৎসব সংগঠক হিসেবে মহিলা শিল্পীরা অন্তর্ভুক্ত থাকে।

## সময়ক্রম
প্রথমদিকে নারীসঙ্গীত বিভিন্ন রূপে এসেছিল, তবে প্রত্যেকেই সঙ্গীতকে এমন কিছু হিসাবে দেখে যা জীবনকে প্রকাশ করে। রুথ সলির মতে, নারীবাদী সঙ্গীতের সূত্রপাত ধর্ম থেকে হয়েছিল। তিনি আরও বলেছিলেন যে এই ধরনের সঙ্গীত বরাবরই সৃজনশীলভাবে বাধার মুখে পড়েছিল এবং বছরের পর বছর ধরে পরিবর্তিত সাংস্কৃতিক মানগুলোকে মানসম্মতভাবে উৎপাদনকে কঠিন করে তুলেছিল। সলির গবেষণায় দেখা গেছে যে সঙ্গীতের এই প্রাথমিক রূপটি আরও কিছু বিখ্যাত সঙ্গীতজ্ঞ বিশেষত বেটোফেন এবং বাখের সঙ্গীতের শৈল্পিক রূপের কাছাকাছি ছিল না এবং এই ধরনের নারীবাদী সঙ্গীত পুরুষদেরকে খুশী করার জন্যই তৈরি করা হয়েছিল।

## রেকর্ড, বিতরণ এবং প্রকাশনা
১৯৭৩ সালে শিল্পী মেগ ক্রিশ্চিয়ানসহ অন্যান্যদের সম্মিলিত প্রয়াসে *অলিভিয়া রেকর্ডস*  নামের প্রথম নারীসঙ্গীত রেকর্ড লেবেলটি তৈরি করা হয়েছিল। ডাকযোগে সফলভাবে বিক্রি হওয়ার পর একটি একক সঙ্গীত দিয়ে শুরু করে অলিভিয়া রেকর্ডস মেগ ক্রিশ্চিয়ানের *আই নো ইউ নো* এবং ক্রিস উইলিয়ামসনের *দ্য চেঞ্জার অ্যান্ড দ্য চেঞ্জড*  শিরোনামের অ্যালবাম দুটি মুক্তি দিতে সক্ষম হয়েছিল। তখন *দ্য চেঞ্জার অ্যান্ড দ্য চেঞ্জড*  ছিল কোনও একক লেবেলে সর্বকালের সেরা বিক্রি হওয়া অ্যালবামগুলোর মধ্যে একটি । তাছাড়া এটি ছিল সম্পূর্ণরূপে নারীদের দ্বারা তৈরি প্রথম এলপি রেকর্ড।  "চেঞ্জার" হল নারীসঙ্গীত ঘরানা থেকে বেরিয়ে আসা সর্বকালের সেরা বিক্রি হওয়া অ্যালবাম।

## তথ্যসূত্র

## বহিঃসংযোগ

* জাতীয় নারীসঙ্গীত উৎসবের অফিসিয়াল সাইট
* ওহাইও লেসবিয়ান উৎসবের অফিশিয়াল সাইট
* গোল্ডেনরোড সঙ্গীতের অফিসিয়াল সাইট
* রোড ওয়ার্ক আর্কাইভ অনলাইন

বিষয়শ্রেণী:নারীবাদী থিমের গান
বিষয়শ্রেণী:নারী সমকামীতা সংস্কৃতি
বিষয়শ্রেণী:সমাজে নারী
বিষয়শ্রেণী:নারীসঙ্গীত
বিষয়শ্রেণী:রাজনৈতিক ঘরানার সঙ্গীত
বিষয়শ্রেণী:সঙ্গীতের ধারা
বিষয়শ্রেণী:সঙ্গীতে নারী
ম্যাট কোহেন

**ম্যাট কোহেন** (১৯৪২-১৯৯৯) কানাডার গুরুতপূর্ণ ঔপন্যাসিক, ছোটগল্পকার, শিশুতোষ গ্রন্থের লেখক। ম্যাটের আরেক নাম টেডি জ্যাম। এই ছদ্মনামে তিনি শিশু ও কিশোরতোষ বইগুলো লিখেছেন। তাঁর জন্ম কানাডার অন্টারিও প্রদেশের কিংস্টন শহরে। তার লেখা নিরীক্ষামূলক উপন্যাসগুলো প্রকাশিত হয় ষাটের দশকের শেষ দিকে। ১৯৭৪ সালে প্রকাশিত ম্যাটের প্রথম উপন্যাস *দ্য ডিসইনহেরিটেড* তার সাহিত্য-শক্তির উল্লেখযোগ্য বহিঃপ্রকাশ। বছরের হিসেব করলে দেখা যাবে ম্যাট কোহেনের সাহিত্য-চর্চার কাল ঠিক ত্রিশ বছর। মোট ত্রিশটি গ্রন্থ রচনা করেছেন সাতান্ন বছর বয়সে। অনেকগুলো গ্রন্থই যথেষ্ট সমাদৃত হয়েছিল কানাডীয় সাহিত্যের বর্তমান সময়ের পুরোধা ব্যক্তিদের দ্বারাও। ১৯৭৯ এবং ১৯৯৭ সালে তার নাম নমিনেশন পেলেও তিনি বিজয়ী হন নি। শেষ উপন্যাস *এলিজাবেথ অ্যান্ড আফটার* (১৯৯৯) এর জন্যেই ম্যাট কোহেন গভর্নর জেনারেল সাহিত্য পুরস্কার পান। ম্যাটের ঝুলিতে ছোটগল্প গ্রন্থের সংখ্যাও কম নয়—মোট এগারোটি। ২০০২ সালে টরেন্টো থেকে প্রকাশিত হয়েছিল আনকমন গ্রাউন্ড : অ্যা সেলিব্রেশন অব ম্যাট কোহেন। সে সংকলনে রয়েছে ম্যাটকে নিয়ে কানাডীয় সাহিত্যের সকল মহীরুহদের স্মৃতি ও মূল্যায়ন। 

## গ্রন্থাবলী
* *করসোনিলফ* (১৯৬৯) 
* *জনি ক্রাকেল সিঙস* (১৯৭১)  
* *ডিসইনহেরিটেড* (১৯৭৪)  
* *উডেন হান্টার্স* (১৯৭৫) 
* *দ্য কালারস অব ওয়ার* (১৯৭৭)  
* *দ্য সুইট সেকেন্ড সামার অব কিটি মেলোন* (১৯৭৯)  
* *ফ্লাওয়ার্স অব ডার্কনেস* (১৯৮১)  
* *দ্য স্প্যানিশ ডক্টর* (১৯৮৪) 
* *নাদিন* (১৯৪৭)  
* *ইমোশনাল অ্যারিথমেটিক* (১৯৯০) 
* *ফ্রুড : দ্য প্যারিস নোটবুকস* (১৯৯১)  
* *দ্য বুকসেলার* (১৯৯৩) 
* *লাস্ট সিন* (১৯৯৭) 
* *এলিজাবেথ অ্যান্ড আফটার* (১৯৯৯) 
* ''‘টাইপিং : অ্যা লাইফ ইন ২৬ কিইস’ (২০০০)

## ‘সালেম ট্রিলজি' প্রসঙ্গ
ম্যাট কোহেনের সাহিত্যযাত্রা প্রসঙ্গে ‘সালেম ট্রিলজি’র প্রসঙ্গ বারবার উচ্চারিত হয়। অন্টারিওর এক কাল্পনিক শহরের নাম সালেম যেখানে তিনি তার এই ধারার উপন্যাসগুলোর প্রেক্ষিত বানিয়েছেন। সালেমকে প্রেক্ষাপট করে ম্যাটের লেখা উপন্যাসগুলো হলো পূর্বোল্লিখিত দ্য ডিজইনহেরিটেড, দ্য কালারস অব ওয়ার, দ্য সুইট সেকেন্ড সামার অব কিটি মেলোন এবং ফ্লাওয়ার্স অব ডার্টনেস। কাল্পনিক এই শহরের নামকরণটি এসেছে ‘জেরুজালেম’ শব্দের শেষ অংশ থেকে। সাথে এসেছে ইহুদি ইতিহাস ও অতীতের কথাও।

## পুরস্কার
* গভর্নর জেনারেল সাহিত্য পুরস্কার [১৯৯৯]

## তথ্যসূত্র

বিষয়শ্রেণী:কানাডীয় সাহিত্যিক
বিষয়শ্রেণী:গভর্নর জেনারেল সাহিত্য পুরস্কারপ্রাপ্ত সাহিত্যিক
বিষয়শ্রেণী:২০শ শতাব্দীর কানাডীয় কবি
বিষয়শ্রেণী:১৯৪২-এ জন্ম
বিষয়শ্রেণী:১৯৯৯-এ মৃত্যু
বিষয়শ্রেণী:ইহুদি কানাডীয় লেখক
বিষয়শ্রেণী:টরন্টো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর কানাডীয় ঔপন্যাসিক
নারীদের অপরাধভীতি

**নারীদের অপরাধভীতি** বা নারীদের অপরাধের ভয় বলতে প্রকৃতরূপে নির্যাতিত হবার চেয়ে অপরাধের শিকার হওয়ার ভীতিকে বোঝায়। যদিও অপরাধের ভয় নারী-পুরুষ সকলের জন্য উদ্বেগজনক, তবুও অবিচ্ছিন্নভাবে দেখা গেছে যে সারা বিশ্বের নারীরা পুরুষদের তুলনায় অনেক বেশি পরিমাণে অপরাধের ভীতিতে ভোগে। যদিও বেশিরভাগ জায়গা এবং অপরাধের ক্ষেত্রে পুরুষদের প্রতিই প্রকৃত নির্যাতনের হার বেশি।

অপরাধভীতি অবস্থাটি অপরাধের শিকার হওয়ার ঝুঁকির সাথে সম্পর্কিত কিন্তু দুটি এক নয়; সুনির্দিষ্ট অপরাধের উল্লেখ না করে অপরাধের ভয়কে সাধারণীকরণ করা যেতে পারে এবং অনুমানকৃত ঝুঁকিটিকে একটি জনতাত্ত্বিক সাংখ্যমান হিসাবেও বিবেচনা করা যেতে পারে যা অপরাধভীতিতে ভূমিকা রাখে। অপরাধ ঘটার ঝুঁকি এবং ভয় দুটিই নারীদের মাঝে বেশি পরিমাণে থাকে।

নারীদের দৈনন্দিন জীবনে অপরাধভীতি নেতিবাচক প্রভাব ফেলতে পারে, যেমন- তাদের পরিবেশগত গতিশীলতা হ্রাস করা। গবেষণায় দেখা গেছে যে নারীরা কিছু নির্দিষ্ট আচরণ যেমন: রাতে একা একা চলাফেরা করা এড়াতে চান, কারণ তাঁরা অপরাধের আশঙ্কা করেন। কিন্তু যদি তাঁরা নিরাপদ বোধ করেন তবে এই কাজে তাঁরা স্বাচ্ছন্দ্য বোধ করে থাকেন।
## কারণ
নারীদের অপরাধভীতি সম্পর্কিত কারণগুলোর বিষয়ে সামাজিক বিজ্ঞানীদের বিভিন্ন মতামত রয়েছে। কেউ কেউ যুক্তি দেখিয়েছেন যে নারীদের তীব্র অপরাধভীতি হয় পুরুষদের তুলনায় নারীর শারীরিক দুর্বলতার কারণে, যদিও নারীবাদীগণ সাধারণত এই সাধারণীকরণকে প্রতিহত করেন এবং প্রায়শই বৃহত্তর সামাজিক বিষয়গুলোকে কারণ হিসেবে দেখানোর চেষ্টা করেন।

## ধর্ষণভীতি
যেহেতু ধর্ষণমূলক নির্যাতন এখন পর্যন্ত সবচেয়ে বেশি ঘটা লিঙ্গজনিত অপরাধ, তাই কিছু নারীবাদী বিদ্বান পরামর্শ দিয়েছেন যে ধর্ষণভীতি নারীদের অপরাধভীতির সর্বাধিক গুরুত্বপূর্ণ এবং অনন্য কারণ। এমনকি তাঁরা বলেন যে ধর্ষণভীতিই আসলেই নারীদের অপরাধভীতি।

## তথ্যসূত্র

বিষয়শ্রেণী:অপরাধ
বিষয়শ্রেণী:সামাজিক নির্মাণবাদ
বিষয়শ্রেণী:নারী ও মনোবিজ্ঞান
বিষয়শ্রেণী:অপরাধবিজ্ঞান
বিষয়শ্রেণী:পীড়িতবিদ্যা
ওয়াফাদার মোমান্দ

**ওয়াফাদার মোমান্দ** (; জন্ম: ১ ফেব্রুয়ারি, ২০০০) লাঘমান এলাকায় জন্মগ্রহণকারী আফগান আন্তর্জাতিক ক্রিকেটার। আফগানিস্তান ক্রিকেট দলের অন্যতম সদস্য তিনি। ২০১০-এর দশকের মাঝামাঝি শেষদিক থেকে আফগানিস্তানের পক্ষে আন্তর্জাতিক ক্রিকেটে অংশগ্রহণ করছেন। আফগানিস্তানের ক্রিকেটের ইতিহাসের প্রথম টেস্টে অংশগ্রহণকারী এগারোজন ক্রিকেটারের অন্যতম ছিলেন। জুন, ২০১৮ সালে স্বাগতিক ভারতের বিপক্ষে অনুষ্ঠিত টেস্টে অংশ নিয়েছিলেন তিনি।

ঘরোয়া প্রথম-শ্রেণীর আফগান ক্রিকেটে বন্দ-ই-আমির ড্রাগন্স দলের প্রতিনিধিত্ব করেন **ওয়াফাদার** নামে পরিচিত ওয়াফাদার মোমান্দ। দলে তিনি মূলতঃ ডানহাতি মিডিয়াম বোলার হিসেবে খেলছেন। এছাড়াও, ডানহাতে নিচেরসারিতে ব্যাটিং করেন তিনি।

## প্রথম-শ্রেণীর ক্রিকেট
২০১৯ সাল থেকে ওয়াফাদার মোমান্দের প্রথম-শ্রেণীর খেলোয়াড়ী জীবন চলমান রয়েছে।

১১ আগস্ট, ২০১৭ তারিখে গাজী আমানুল্লাহ খান রিজিওন্যাল ওয়ান ডে টুর্নামেন্টে বুস্ট রিজিওনের পক্ষে লিস্ট এ ক্রিকেটে প্রথম খেলেন। ১৫ সেপ্টেম্বর, ২০১৭ তারিখে কাবুলে অনুষ্ঠিত স্পাগিজা ক্রিকেট লীগে বন্দ-ই-আমির ড্রাগন্সের পক্ষে টুয়েন্টি২০ খেলায় অভিষেক ঘটে তার।

ডিসেম্বর, ২০১৭ সালে আইসিসি অনূর্ধ্ব-১৯ ক্রিকেট বিশ্বকাপে খেলার উদ্দেশ্যে তাকে আফগানিস্তান দলের সদস্য করা হয়।

## আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ওয়াফাদার মোমান্দ। ১৪ জুন, ২০১৮ তারিখে বেঙ্গালুরুতে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। এরপর, ১৫ মার্চ, ২০১৯ তারিখে দেরাদুনে আয়ারল্যান্ড দলের বিপক্ষে সর্বশেষ টেস্টে অংশ নেন তিনি। এখনো তাকে কোন ওডিআইয়ে অংশগ্রহণ করার সুযোগ দেয়া হয়নি।

মে, ২০১৮ সালে স্বাগতিক ভারতের বিপক্ষে আফগানিস্তানের ক্রিকেটের ইতিহাসের উদ্বোধনী টেস্টে খেলার জন্যে তাকে দলের সদস্য করা হয়। ১৪ জুন, ২০১৮ তারিখে বেঙ্গালুরুতে অনুষ্ঠিত স্বাগতিক ভারতের বিপক্ষে আফগানিস্তানের সদস্যরূপে তার টেস্ট অভিষেক পর্ব সম্পন্ন হয়। রশীদ খানের সাথে ঐ খেলায় প্রথম জুটিতে হিসেবে তাদের উদ্বোধনী টেস্টে শতাধিক রান খরচ করে নতুন রেকর্ড গড়েন। ঐ টেস্টে তার দল ইনিংস ও ২৬২ রানের বিশাল ব্যবধানে পরাস্ত হয়।

## আয়ারল্যান্ড গমন
জুলাই, ২০১৮ সালে স্বাগতিক আয়ারল্যান্ডের বিপক্ষে খেলার জন্যে আফগানিস্তানের ওডিআই দলের সদস্যরূপে মনোনীত হন। তবে তাকে খেলানো হয়নি। সেপ্টেম্বর, ২০১৮ সালে এশিয়া কাপকে ঘিরে আফগানিস্তানের ওডিআই দলে অন্তর্ভুক্ত হন। তবে, অনুশীলনকালে আঘাতের কারণে তাকে প্রতিযোগিতা ছেড়ে চলে আসতে হয়।

ডিসেম্বর, ২০১৮ সালে এসিসি এমার্জিং টিমস এশিয়া কাপ খেলার উদ্দেশ্যে তাকে আফগানিস্তানের অনূর্ধ্ব-২৩ দলের সদস্য করা হয়। ফেব্রুয়ারি, ২০১৯ সালে ভারতের মাটিতে সফরকারী আয়ারল্যান্ডের বিপক্ষে একমাত্র টেস্টে খেলার জন্যে তাকে রাখা হয়। নভেম্বর, ২০১৯ সালে বাংলাদেশে অনুষ্ঠিত এসিসি এমার্জিং টিমস এশিয়া কাপের জন্যে তাকে আফগানিস্তান দলের সদস্য করা হয়।

## তথ্যসূত্র

## আরও দেখুন
* আফসার জাজাই
* আফগান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

## বহিঃসংযোগ
* 
* 

বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আফগান ক্রিকেটার
বিষয়শ্রেণী:আফগানিস্তানের টেস্ট ক্রিকেটার
বিষয়শ্রেণী:বন্দ-ই-আমির ড্রাগন্সের ক্রিকেটার
বিষয়শ্রেণী:বুস্ট ডিফেন্ডার্সের ক্রিকেটার
হ্যারল্ড সনি লাডো

**হ্যারল্ড সনি লাডো** (১৯৪৫-১৯৭৩) ক্যারিবীয়-কানাডীয় লেখক। ১৯৭২ সালে প্রকাশিত হয় তার প্রথম উপন্যাস *নো পেইন লাইক দিস বডি*। মহাজ্ঞানী গৌতম বুদ্ধের লব্ধ জ্ঞান ‘There is no pain’-কে আশ্রয় করে রচিত এই উপন্যাসের লেখক হ্যারল্ড ১৯৭৩ সালে দেশের বাড়িতে মায়ের সাথে দেখা করতে গেলে খুন হন। টরন্টো বিশ্ববিদ্যালয়ের মিসিসাগা ক্যাম্পাসে ক্রিয়েটিভ রাইটিং-এর জন্য হ্যারল্ডের নামে একটি পুরস্কার চালু আছে বর্তমানে।
২০১৭ সালের সেপ্টেম্বর মাসে প্রকাশিত অধ্যাপক নিক মাউন্টের লেখা '‘অ্যারাইভাল : দ্য স্টোরি অব ক্যানলিট’' [আনানসি, টরন্টো] গ্রন্থের প্রথম অধ্যায়ে হ্যারল্ডের নাম ও বিস্তারিত ভূমিকা দেখে বর্তমান লেখকের আগ্রহ জাগে অভিবাসী অকালপ্রয়াত এই লেখকের সম্পর্কে। নিক লিখছেন, ‘পূর্বের অন্যান্য সব কিছুর থেকে ভিন্ন কানাডীয় সাহিত্যের যে বিস্ফোরণ ঘটেছিল হারল্ড লাডো ছিলেন সেটির অবিচ্ছেদ্য অংশ’। [পৃ : ৫] 

## জীবন
তিনি কানাডায় আসেন ১৯৬৮ সালে। দারিদ্র্যক্লিষ্ট হ্যারল্ড তেইশ বছর বয়সে স্ত্রী-পুত্র নিয়ে টরন্টো বিশ্ববিদ্যালয়ে ইংরেজি সাহিত্য পড়তে এই বিদেশ-বিভূঁইয়ে পাড়ি জমান। হ্যারল্ড টরন্টোতে আসার আগেই বিয়ে করেন। ওর স্ত্রী র‌্যাচেল সিং হ্যারল্ডের চেয়ে পাঁচ-ছয় বছরের বড়ো ছিলেন। র‌্যাচেলের প্রথম স্বামী খুন হলে পরে হ্যারল্ডের সাথে তার বিয়ে হয়। তখন র‌্যাচেল দুই সন্তানের মা। বিয়ের পর র‌্যাচেল ও হ্যারল্ডের আরও দুটি সন্তান হয়।

## উপন্যাস
* *নো পেইন লাইক দিস বডি* (১৯৭২)
* *ইয়েসটারডেজ* (১৯৭৩)

## হ্যারল্ড সনি লাডোকে নিয়ে বই
* ডেনিস লী অকাল প্রয়াত বন্ধু হ্যারল্ডকে নিয়ে দীর্ঘ এক কবিতা লিখলেন। ১৯৭৬ সালে সেটি *দ্য ডেথ অব হ্যারল্ড লাডো* নামে পুস্তিকা আকারে প্রকাশিত হয়।
* কবি ও লেখক পিটার সাচ লিখলেন দীর্ঘ এক রচনা। প্যানক্যারিবিয়ান ডট কমে বর্তমানে লভ্য সে রচনাটির নাম '‘দ্য শর্ট লাইফ অ্যান্ড সাডেন ডেথ অব হ্যারল্ড লাডো’'।

## তথ্যসূত্র

বিষয়শ্রেণী:কানাডীয় সাহিত্যিক
বিষয়শ্রেণী:১৯৪৫-এ জন্ম
বিষয়শ্রেণী:১৯৭৩-এ মৃত্যু
বিষয়শ্রেণী:২০শ শতাব্দীর কানাডীয় ঔপন্যাসিক
বিষয়শ্রেণী:২০শ শতাব্দীর পুরুষ লেখক
বিষয়শ্রেণী:কানাডীয় হিন্দু
বিষয়শ্রেণী:ত্রিনিদাদ ও টোবাগোর হিন্দু
ফকল্যান্ড দ্বীপপুঞ্জ ফুটবল দল

**ফকল্যান্ড দ্বীপপুঞ্জ জাতীয় ফুটবল দল** () হচ্ছে আন্তর্জাতিক ফুটবলে ফকল্যান্ড দ্বীপপুঞ্জের প্রতিনিধিত্বকারী পুরুষদের জাতীয় দল, যার সকল কার্যক্রম ফকল্যান্ড দ্বীপপুঞ্জের ফুটবলের সর্বোচ্চ নিয়ন্ত্রক সংস্থা ফকল্যান্ড দ্বীপপুঞ্জ ফুটবল লীগ দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা কনমেবলের সদস্যপদ লাভ করেনি। ২০০১ সালের ৮ই জুলাই তারিখে, ফকল্যান্ড দ্বীপপুঞ্জ প্রথমবারের মতো আন্তর্জাতিক খেলায় অংশগ্রহণ করেছে; উক্ত ম্যাচে ফকল্যান্ড দ্বীপপুঞ্জ আইল অব ম্যানের কাছে ৯–০ গোলের ব্যবধানে পরাজিত হয়েছে। বর্তমানে এই দলের ম্যানেজারের দায়িত্ব পালন করছেন ইয়ান বেটস।

ফিফা এবং কনমেবলের সদস্যপদ না থাকার ফলে ফকল্যান্ড দ্বীপপুঞ্জ এপর্যন্ত একবারও ফিফা বিশ্বকাপ এবং কোপা আমেরিকা অংশগ্রহণ করতে পারেনি।

বেন হোলেস, লুক ক্লার্ক, ওয়েইন ক্লেমেন্ট, রাফায়েল মোরালেস এবং ডেকলান বোনারের মতো খেলোয়াড়গণ ফকল্যান্ড দ্বীপপুঞ্জের জার্সি গায়ে মাঠ কাঁপিয়েছেন।

## র‌্যাঙ্কিং
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে ফকল্যান্ড দ্বীপপুঞ্জের কোন স্থান নেই। অন্যদিকে, বিশ্ব ফুটবল এলো রেটিংয়ে ফকল্যান্ড দ্বীপপুঞ্জের সর্বোচ্চ অবস্থান হচ্ছে ২২২তম (যা তারা ২০০১ সালে অর্জন করেছিল) এবং সর্বনিম্ন অবস্থান হচ্ছে ২৩০। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:

;বিশ্ব ফুটবল এলো রেটিং

## তথ্যসূত্র

## বহিঃসংযোগ
*  

বিষয়শ্রেণী:ফকল্যান্ড দ্বীপপুঞ্জ জাতীয় ফুটবল দল
বিষয়শ্রেণী:দক্ষিণ আমেরিকার জাতীয় ফুটবল দল
ব্রিটিশ ভার্জিন দ্বীপপুঞ্জ জাতীয় ফুটবল দল

**ব্রিটিশ ভার্জিন দ্বীপপুঞ্জ জাতীয় ফুটবল দল** () হচ্ছে আন্তর্জাতিক ফুটবলে ব্রিটিশ ভার্জিন দ্বীপপুঞ্জের প্রতিনিধিত্বকারী পুরুষদের জাতীয় দল, যার সকল কার্যক্রম ব্রিটিশ ভার্জিন দ্বীপপুঞ্জের ফুটবলের সর্বোচ্চ নিয়ন্ত্রক সংস্থা ব্রিটিশ ভার্জিন দ্বীপপুঞ্জ ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৯৬ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৯১ সালের সালের ১০ই মে তারিখে, ব্রিটিশ ভার্জিন দ্বীপপুঞ্জ প্রথমবারের মতো আন্তর্জাতিক খেলায় অংশগ্রহণ করেছে; সেন্ট কিট্‌স ও নেভিসের ব্যাসতেয়ারে অনুষ্ঠিত উক্ত ম্যাচে ব্রিটিশ ভার্জিন দ্বীপপুঞ্জ কেইম্যান দ্বীপপুঞ্জের কাছে ২–১ গোলের ব্যবধানে পরাজিত হয়েছে।

৩,০০০ ধারণক্ষমতাবিশিষ্ট এও শিরলি রিক্রিয়েশন গ্রাউন্ডে *নেচার বয়েজ* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ব্রিটিশ ভার্জিন দ্বীপপুঞ্জের টরটোলায় অবস্থিত। বর্তমানে এই দলের ম্যানেজারের দায়িত্ব পালন করছেন জন রাইলি এবং অধিনায়কের দায়িত্ব পালন করছেন লাইফ রানিং ঈগলসের রক্ষণভাগের খেলোয়াড় ত্রয় সেসার।

ব্রিটিশ ভার্জিন দ্বীপপুঞ্জ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও ব্রিটিশ ভার্জিন দ্বীপপুঞ্জ এপর্যন্ত একবারও অংশগ্রহণ করতে সক্ষম হয়নি।

ফিলিপ গ্রাহাম, ড্যানিয়েল গিলফোর্ড, জশুয়া বার্টি, ত্রয় সেসার এবং অ্যাভনডেল উইলিয়ামসের মতো খেলোয়াড়গণ ব্রিটিশ ভার্জিন দ্বীপপুঞ্জের জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ২০০০ সালের মার্চ মাসে প্রকাশিত র‌্যাঙ্কিংয়ে ব্রিটিশ ভার্জিন দ্বীপপুঞ্জ তাদের ইতিহাসে সর্বোচ্চ অবস্থান (১৬০তম) অর্জন করে এবং ২০১৯ সালের অক্টোবর মাসে প্রকাশিত র‌্যাঙ্কিংয়ে তারা ২০৮তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ব্রিটিশ ভার্জিন দ্বীপপুঞ্জের সর্বোচ্চ অবস্থান হচ্ছে ১৭১তম (যা তারা ১৯৮৯ সালে অর্জন করেছিল) এবং সর্বনিম্ন অবস্থান হচ্ছে ২৩০। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## তথ্যসূত্র

## বহিঃসংযোগ
*  
* ফিফা-এ ব্রিটিশ ভার্জিন দ্বীপপুঞ্জ জাতীয় ফুটবল দল  
* কনকাকাফ-এ ব্রিটিশ ভার্জিন দ্বীপপুঞ্জ জাতীয় ফুটবল দল  

বিষয়শ্রেণী:ব্রিটিশ ভার্জিন দ্বীপপুঞ্জ জাতীয় ফুটবল দল
বিষয়শ্রেণী:উত্তর আমেরিকার জাতীয় ফুটবল দল
বিষয়শ্রেণী:ক্যারিবীয় জাতীয় ফুটবল দল
শার্লট গ্রে (লেখক)

**শার্লট গ্রে** (জন্ম ১৯৪৮) কানাডার পুরস্কারপ্রাপ্ত ঔপন্যাসিক ও ঐতিহাসিক। ব্রিটিশ বংশোদ্ভূত শার্লট গ্রের জন্ম ইংল্যান্ডে। ১৯৭৯ সালে তিনি কানাডায় চলে আসেন। *গ্লোব অ্যান্ড মেইল*, *ন্যাশনাল পোস্ট* ও *অটোয়া সিটিজেন* পত্রিকার নিয়মিত লেখক শার্লটের বিশেষ খ্যাতি জীবনী রচনায়। ১৯৯৭ সালে প্রকাশিত হয় ইসাবেলা ম্যাকেঞ্জি কিংকে নিয়ে তাঁর প্রথম বই *মিসেস কিং*। এরপর উনবিংশ শতাব্দীর দুই ব্রিটিশ লেখক ভগ্নিদ্বয় সুজানা মোদি এবং ক্যাথেরিন পার ট্রেইলকে নিয়ে তিনি প্রকাশ করেন *সিস্টার্স ইন দ্য ওয়াইল্ডারনেস*। 

## জন্ম ও শিক্ষাজীবন

## গ্রন্থপঞ্জি
* *মিসেস কিং* (১৯৯৭)  
* *সিস্টার্স ইন দ্য ওয়াইল্ডারনেস* (১৯৯৯) 
* Flint & Feather : The Life & Times of E. Pauline Johnson* (২০০২)
* *Reluctant Genius : The Passionate Life & Inventive Mind of Alexander Graham Bell* (২০০৬)
* *Extraordinary Canadians : Nellie McClung* (২০০৮) 
* *Canada : A Portrait in Letters* (২০০৩)
* *The Museum Called Canada* (২০০৪)
* *The Promise of Canada* (২০১৬) 
*  *মেসি হত্যাকাণ্ড* (২০১৪) 
*  *গোল্ড ডিগার্স'' (২০১০)

## মেসি হত্যাকাণ্ড নিয়ে
মেসি হত্যাকাণ্ড গ্রন্থের বিষয় হলো, ১৯১৫ সালের ৮ ফেব্রুয়ারি টরন্টোর নির্জন এলাকায় অবস্থিত ওয়ালমার রোডের নিজ বাড়ির দরজায় শহরের খ্যাতিমান ও ধনবান মেসি পরিবারের বিশিষ্ট সদস্য ৩২ বছর বয়স্ক চার্লস অ্যালবার্ট মেসির হত্যাকাণ্ড। অ্যালবার্টের বন্ধুরা তাকে ডাকতেন ‘বার্ট’ বলে। আর হত্যাকাণ্ডটি ঘটে বার্টের বাড়ির পরিচারিকা ক্যারি ডেভিসের হাতে। অফিসশেষে বিকেলে বার্ট বাড়িতে ঢোকার মুখে আঠারো বছরের ক্যারি তাকে বার্টের পিস্তল দিয়ে গুলি করে হত্যা করে। ফোনে ঘটনা জানার সঙ্গে সঙ্গে পুলিশ এসে উপস্থিত হয় বার্টের বাড়িতে। পুলিশের হাতে নিজেকে সমর্পণ করে ক্যারি জানায়, বার্ট তার শ্লীলতাহানির চেষ্টা করেছেন। ব্রিটিশ এই পরিচারিকা কর্তৃক সংঘটিত হত্যাকাণ্ডটি পুরো ইউরোপ ও আমেরিকায় সংবাদপত্রের শিরোনাম হয়ে যায়। টরন্টো ডেইলি স্টার পত্রিকার ৯ ফেব্রুয়ারি সংখ্যায় ক্যারি ডেভিস এবং বার্টের ছবি দিয়ে লিড নিউজ হয় ঘটনাটি। আলোচ্য গ্রন্থের বিষয় কিন্তু এ-হত্যাকাণ্ড নয়, মূল বিষয় হলো কোর্টে ক্যারির মুক্তি। আর এর ভেতর দিয়েই শার্লট প্রথম বিশ্বযুদ্ধ শুরুর সময়কার টরন্টো এবং কানাডার সামাজিক চিত্র তুলে ধরেছেন। অনেকেই মনে করেন কানাডার স্বাতন্ত্র্য তৈরিতে এমনসব ঘটনা ব্যাপক ভূমিকা রেখেছিল।

## পুরস্কার
টরন্টো বুক অ্যাওয়ার্ড 

## বহিঃসংযোগ

## তথ্যসূত্র

বিষয়শ্রেণী:কানাডীয় সাহিত্যিক
বিষয়শ্রেণী:১৯৪৮-এ জন্ম
বিষয়শ্রেণী:কানাডীয় নারী ইতিহাসবিদ
বিষয়শ্রেণী:জীবিত ব্যক্তি
বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী
বিষয়শ্রেণী:কার্লটন বিশ্ববিদ্যালয়ের প্রাক্তন শিক্ষার্থী
বুলবুল (২০১৯-এর চলচ্চিত্র)

***বুলবুল*** () ২০১৯ সালের একটি নেপালি ভাষার চলচ্চিত্র। চলচ্চিত্রটি রচনা ও পরিচালনা করেছেন বিনোদ পৌডেল। জাগ্রত প্রডাকশনের অধীনে চলচ্চিত্রটি প্রযোজনা করেছেন অবিরল থাপা, ভীম থাপা, রাজু পৌডেল এবং পুরুষোত্তম পাণ্ডে। চলচ্চিত্রটিতে মুখ্য চরিত্রে অভিনয় করেছেন স্বস্তিমা খড়্কা এবং মুকুন ভূষাল। এর গল্পটি এমন এক মহিলার, যিনি কাঠমান্ডুতে জীবিকার জন্য টেম্পো চালায়। চলচ্চিত্রটি ফেব্রুয়ারি ১৫, ২০১৯ সালে মুক্তি পেয়েছে। ৯২ তম একাডেমি পুরস্কারে চলচ্চিত্রটি সেরা আন্তর্জাতিক নির্বাচিত চলচ্চিত্র বিভাগের জন্য নেপালি প্রবেশ হিসাবে নির্বাচিত হয়েছিল, তবে এটি মনোনীত হয়নি।

## পটভূমি
চলচ্চিত্রে একজন মহিলার গল্প দেখানো হয় যে টেম্পো চালায় (৩ চাকার মাইক্রো বাস সার্ভিস)। এতে আলাদা আলাদা দম্পতিদের কথা বলা হয়েছে যাদের পরিবারের কোন একজন ব্যক্তি বিদেশে কাজ করতে চলে যায় এবং বাকীদের জীবনযাপনের দিকে লক্ষ্য করেই গল্প এগিয়ে যায়।

## অভিনয়ে

* রণকালার চরিত্রে স্বস্তিমা খড়কা
* মুকুন ভূসাল চোপেন্দ্রর ভূমিকায়

## অভ্যর্থনা
চলচ্চিত্রটি ইন্টারনেট মুভি ডেটাবেজে ১২৮ জন পর্যালোচকের পর্যালোচনার উপর ভিত্তি করে ১০ এর মধ্যে ৫.৯ তারকা রেটিং পেয়েছে। ৮৮% শতাংশ গুগল অনুসন্ধান ব্যবহারকারীরা চলচ্চিত্রটিকে পজিটিভ অনুমোদন রেটিং দিয়েছেন।

## আরও দেখুন
* আপ্পা (২০১৯-এর চলচ্চিত্র)
* কালো পোথী
* তান্দ্রো
* রাধে (২০১৭-এর চলচ্চিত্র)
* লাপ্পান ছাপ্পান
* জয়েন্দ্র চাঁদ ঠাকুর
* রাজ বল্লভ কৈরালা	
* অপবাদ (চলচ্চিত্র)
* সেতো বাঘ

## তথ্যসূত্র

## বহিঃসংযোগ
* 

বিষয়শ্রেণী:নেপালি ভাষার চলচ্চিত্র
বিষয়শ্রেণী:নেপালি প্রণয়ধর্মী হাস্যরসাত্মক চলচ্চিত্র
বিষয়শ্রেণী:২০১৯-এর চলচ্চিত্র
বিষয়শ্রেণী:নেপালি নাট্যধর্মী চলচ্চিত্র
বিষয়শ্রেণী:কাঠমান্ডুতে ধারণকৃত চলচ্চিত্র
ডাব্লিউডাব্লিউই ফাস্টলেন

**ডাব্লিউডাব্লিউই ফাস্টলেন** (; সংক্ষেপে **ফাস্টলেন** নামে পরিচিত) হলো পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান, যা প্রতি বছরের মধ্য-মার্চ থেকে মধ্য-এপ্রিলের মাঝামাঝি সময়ে ডাব্লিউডাব্লিউই দ্বারা আয়োজিত হয়। এই অনুষ্ঠানটি ২০১৫ সালে প্রতিষ্ঠিত হয়েছে; যা ডাব্লিউডাব্লিউইর প্রতি-দর্শনে-পরিশোধ সময়সূচীর ফেব্রুয়ারি মাসে অনুষ্ঠিত এলিমিনেশন চেম্বারকে প্রতিস্থাপন করেছিল। এই অনুষ্ঠানের নামটি "রোড টু রেসলম্যানিয়া"-এর অবস্থানের একটি উল্লেখ। ডাব্লিউডাব্লিউই দ্বারা ২০১৬ সালের জুলাই মাসে ব্র্যান্ড বিভাজন পুনর্বহাল করার পূর্ব পর্যন্ত ২০১৫ এবং ২০১৬ সালে ফাস্টলেন ফেব্রুয়ারি অনুষ্ঠিত হয়েছিল, যা পরবর্তী বছরগুলোতে মার্চ মাসে স্থানান্তরিত হয়। ২০১৭ সালে, ফাস্টলেন মূলত র-এর প্রতি-দর্শনে-পরিশোধ ছিল এবং ২০১৮ সালে, এটি অনন্যভাবে স্ম্যাকডাউনের প্রতি-দর্শনে-পরিশোধ ছিল; উক্ত বছর রেসলম্যানিয়া ৩৪-এর পর, ডাব্লিউডাব্লিউই অনন্যভাবে ব্র্যান্ড ভিত্তিক সকল প্রতি-দর্শনে-পরিশোধ বন্ধ করে দেয়। এই অনুষ্ঠানটি প্রতি-দর্শনে-পরিশোধ সময়সূচীতে সুপার শোডাউন দ্বারা প্রতিস্থাপিত হওয়ার পূর্ব পর্যন্ত বার্ষিকভাবে অনুষ্ঠিত হতো; তবে, ফাস্টলেন ২০২১ সালে পুনর্বহাল করা হয়।

## অনুষ্ঠানের তালিকা

## আরও দেখুন
* ডাব্লিউডাব্লিউই নেটওয়ার্কের অনুষ্ঠানের তালিকা

## তথ্যসূত্র

## বহিঃসংযোগ
*  

বিষয়শ্রেণী:ডাব্লিউডাব্লিউই ফাস্টলেন
বিষয়শ্রেণী:২০১৫-এ প্রতিষ্ঠিত পুনরাবৃত্ত ঘটনা
গুয়েনডলিন ম্যাকইয়ান

**গুয়েনডলিন ম্যাকইয়ান** (১৯৪১-১৯৮৭)  তাঁর প্রজন্মের একজন অগ্রদূত সাহিত্যিক ও কবি। কেউ কেউ বিশ্বমাপের কানাডীয় সাহিত্যিক মার্গারেট অ্যাটউডের সাথেও তাঁর মেধাগত উচ্চতার তুলনা দিয়ে থাকেন। ছাব্বিশ বছরের সাহিত্যজীবনে গুয়েনডলিনের মোট কাব্যগ্রন্থ ১৪টি, কথাসাহিত্য চারটি, প্রবন্ধসাহিত্য একটি, শিশুতোষ সাহিত্য তিনটি। এছাড়াও তিনি ইউরিপিদিস ও অ্যারিস্টোফেনিসের নাটকও অনুবাদ করেছিলেন। অকালপ্রয়াত মেধাবী সেই কবি দ্বিতীয়বারের মতো কবিতায় দেশের সর্বোচ্চ সাহিত্য-স্বীকৃতি গভর্নর জেনারেল পুরস্কার লাভ করেন ১৯৮৭ সালে। এবং মর্মান্তিক যে, সে পুরস্কার ঘোষণার পরে এবং পুরস্কার প্রদানের অনুষ্ঠানের আগেই কবির প্রয়াণ ঘটে। এই কবি কবিতার জন্যে সেই পুরস্কারটি প্রথমবার লাভ করেছিলেন ১৯৬৯ সালে। ১৯৯৩ সালে মার্গারেট অ্যাটউড এবং ব্যারি কোলাহানের সম্পাদনায় দুই খণ্ডে গুয়েনডলিনের কাব্যসমগ্র প্রকাশিত হয়। 

## গ্রন্থাবলী
### উপন্যাস
* *দ্য ম্যাজিশিয়ান’' (১৯৬৩)
* *কিং অব ইজিপ্ট, কিং অব ড্রিমস’' (১৯৭১) 
* *‘নোম্যান’স ল্যান্ড’' (১৯৮৫)

===কাব্যগ্রন্থ===
**সেলাহ* (১৯৬১)
**দ্য ড্রাঙ্কেন ক্লক’' (১৯৬১)
**দ্য রাইজিং ফায়ার’' (১৯৬৩) 
**টেরর অ্যান্ড এরেবাস’' (১৯৬৬) 
**দ্য ব্রেফফ্রাস্ট অব বারবারিয়ান’' (১৯৬৬)
**শ্যাডো মেকারস’' (১৯৬৯)
**দ্য আর্মিস অব দ্য মুন’' (১৯৭২)
**ম্যাজিক অ্যানিমেলস : সিলেক্টেড পোয়েমস : ওল্ড অ্যান্ড নিউ* (১৯৭৪)
**ট্রোজান ওম্যান’' (১৯৮১)
**দ্য ফায়ার ইটারস’' (১৯৮২)
**দ্য টি ই লরেন্স পোয়েমস’' (১৯৮২)
**দ্য ম্যান উইথ থ্রি ভায়োলিনস'’ (১৯৮৬)
**আফটার ওয়াল্ডর্স'' (১৯৮৭)

## পুরস্কার
* গভর্নর জেনারেল সাহিত্য পুরস্কার  (১৯৬৯, ১৯৮৭)

## তথ্যসূত্র

বিষয়শ্রেণী:কানাডীয় সাহিত্যিক
বিষয়শ্রেণী:গভর্নর জেনারেল সাহিত্য পুরস্কারপ্রাপ্ত সাহিত্যিক
বিষয়শ্রেণী:কানাডীয় কবি
বিষয়শ্রেণী:২০শ শতাব্দীর কানাডীয় কবি
বিষয়শ্রেণী:২০শ শতাব্দীর কানাডীয় লেখিকা
বিষয়শ্রেণী:১৯৪১-এ জন্ম
বিষয়শ্রেণী:১৯৮৭-এ মৃত্যু
বিষয়শ্রেণী:কানাডীয় নারী ঔপন্যাসিক
বিষয়শ্রেণী:স্কটিশ বংশোদ্ভূত কানাডীয় ব্যক্তি
বিষয়শ্রেণী:কানাডীয় নারী কবি
বিষয়শ্রেণী:২০শ শতাব্দীর কানাডীয় ঔপন্যাসিক
সেন্ট থমাস মাউন্ট

**সেন্ট থমাস মাউন্ট** (তামিল ভাষায় **বরঙ্গীমালাই** নামে পরিচিত) দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল ও ছোট গিরিশিখর৷ এটি মূলত দক্ষিণ চেন্নাইয়ের একটি লোকালয়৷ সেন্ট থমাস মাউন্ট চেন্নাই মহানগরের গিণ্ডির নিকটবর্তী এবং চেন্নাই আন্তর্জাতিক বিমানবন্দর থেকে অনতিদূরে অবস্থিত৷

ভারতের পুরাতন সিরীয় খ্রিস্টান সম্প্রদায়ের লোকরা সেণ্ট থমাস দ্য এপোস্টলকে তাদের গীর্জার সূত্রপাত হিসাবে মনে করেন৷ খ্রিস্টীয় সপ্তদশ শতাব্দী থেকে চেন্নাইয়ের বরঙ্গীমালাই অঞ্চল ছিলো অ্যাংলো-ভারতীয়দের বাসস্থান৷ সেন্ট থমাস মাউন্টের পাদদেশে রয়েছে সেন্ট থমাস গ্যারিসন গির্জা৷

এই অঞ্চলটিতে রয়েছে চেন্নাই শহরতলি রেলওয়ের দক্ষিণ শাখার সেন্ট থমাস মাউন্ট রেলওয়ে স্টেশন৷ চেন্নাই মেট্রো ও চেন্নাই এমআরটিএস একসঙ্গে এটিকে অদূর ভবিষ্যতে চেন্নাই সেন্ট্রালের পরে চেন্নাইয়ের বৃৃহত্তম পরিবহন জংশনে পরিণত করবে বলে ভবিষ্যত পরিকল্পনা রয়েছে৷

## ব্লক
সেন্ট থমাস মাউন্ট পূর্বে চেঙ্গলপট্টু জেলার অংশ ছিলো পরে এটি চেন্নাই জেলার একটি ব্লকে পরিণত হয়৷ সেণ্ট থমাস মাউন্ট পঞ্চায়েত সমিতির মধ্যে রয়েছে পনেরটি গ্রাম পঞ্চায়েত, যথা - অগ্রমতেন, মেটবক্কম, কোয়িলমবক্কম, কাউলবাজার, মুড়িশূর, পেরুম্বক্কম, নান্মঙ্গলম, পোলিচলুর, ওট্টমবক্কম, তিরুবাঞ্চেরি, বেঙ্গাইবাসল, মধুরবক্কম, মূবরসমপেট্টাই, সীতালবক্কম৷

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
বিষয়শ্রেণী:পবিত্র পর্বত
গভর্নর জেনারেল সাহিত্য পুরস্কার

**গভর্নর জেনারেল সাহিত্য পুরস্কার** কানাডায় সরকারি পর্যায়ে দেওয়া সর্বোচ্চ সাহিত্য পুরস্কার। শুরুতে গভর্নর জেনারেল সাহিত্য পুরস্কারের কোনো অর্থমূল্য ছিল না। লেখক সম্মানিত হতেন সেটাই ছিল প্রধান বিষয়। অর্থমূল্য দেওয়ার বিষয়টিও যুক্ত হয় কানাডা কাউন্সিল দায়িত্ব নেওয়ার পর থেকে। ১৯৫৯ সালে সেটি শুরু হয় এক হাজার ডলার দিয়ে। তখন চারটি ক্যাটাগরিতে পুরস্কার দেওয়া হতো। অর্থাৎ মোট আটজন লেখক সেবছর অর্থমূল্যে পুরস্কৃত হন। এরপরে ১৯৬৯ সাল থেকে অর্থমূল্যের পরিমাণ বাড়ানো হয় দুই হাজার পাঁচশ ডলারে। ১৯৭৫ সালে সেটি বেড়ে দাঁড়ায় পাঁচ হাজার ডলারে। ২০০০ সালে পনেরোতে উঠে যায় সেটি। আর ২০০৭ সাল থেকে ২৫ হাজার ডলার হিসেবে প্রতিজন লেখককে প্রদান করা হচ্ছে। ওই বছর থেকেই দুই ভাষায় মোট সাতটি ক্যাটাগরিতে পুরস্কার প্রদান করা হচ্ছে।
বর্তমানে প্রতিবছর সারাদেশের ১৪ জন লেখক এই পুরস্কার পেয়ে থাকেন। প্রতিজন লেখক আর্থিক মূল্যে ২৫ হাজার ডলার লাভ করেন। বলে রাখা যেতে পারে পুরস্কারপ্রাপ্ত গ্রন্থের প্রকাশকরাও পেয়ে থাকেন তিন হাজার ডলার করে। আর প্রতিটি ক্যাটাগরিতে ফাইনালিস্ট হিসেবে আরও যে চারটি করে বই থাকে সেগুলোর লেখকরা পান একহাজার করে। 

## ইতিহাস
১৯৩৬ সালে কানাডার তৎকালীন গভর্নর জেনারেল লর্ড টুইডস মুইয়ের উদ্যোগে এই পুরস্কারটি প্রদানের ব্যবস্থা করা হয়। কানাডিয়ান অথরস অ্যাসোসিয়েশনের সাথে আলাপের মাধ্যমেই এই পুরস্কারটির চিন্তা স্পষ্ট হয়েছিল। সে সময় ব্যবস্থাপনার দায়িত্ব ছিল ওই অ্যাসোসিয়েশনের। বলে রাখা যেতে পারে, শুরুতে পুরস্কার দেওয়া হতো শুধুমাত্র ইংরেজি ভাষার লেখকদের। কথাসাহিত্য এবং প্রবন্ধসাহিত্য দুটি ধারাতে পুরস্কার দেওয়া হতো। পরে বিভিন্ন সময়ে অন্যান্য ক্যাটাগরি সংযুক্ত হয়েছে। গভর্নর জেনারেল সাহিত্য পুরস্কারটি বর্তমানে পরিচালিত হয় কানাডার শিল্প-সাহিত্য-সংস্কৃতির প্রতিনিধিত্বশীল সরকারি প্রতিষ্ঠান কানাডা কাউন্সিলের মাধ্যমে। ১৯৫৯ সাল থেকে কানাডা কাউন্সিল এই দায়িত্ব পালন করে আসছে। ফরাসি ভাষার লেখকদের জন্যে আলাদা করে পুরস্কার দেওয়ার উদ্যোগ নেওয়া হয়, কানাডা কাউন্সিল দায়িত্ব নেওয়ার পর থেকে।

## বিতর্ক
অন্য সকল পুরস্কারের মতোই গভর্নর জেনারেল পুরস্কার নিয়েও মাঝে মাঝেই বিতর্কের সূচনা হয়েছে। অনেকেই মনে করেন পুরস্কারপ্রাপ্ত লেখকদের অধিকতর যোগ্য বইটির জন্য পুরস্কারটি না এসে অনেক সময় কম যোগ্য বই পুরস্কার পেয়েছে। উদাহরণ হিসেবে কানাডার অগ্রগণ্য সাহিত্য সমালোচক নরথ্রপ ফ্রাই রচিত *দ্য গ্রেট কোর্ড* ১৯৮৩ সালে পুরস্কৃত না হওয়াকে অনেকেই সহজভাবে মেনে নিতে পারেননি। রাজনৈতিক কারণে গভর্নর জেনারেল পুরস্কার গ্রহণে অস্বীকৃতি প্রদর্শন করেছেন কোনো কোনো লেখক। ১৯৬৯ থেকে ১৯৭৭ সাল পর্যন্ত কুইবেকের মোট চারজন সরকারের সর্বোচ্চ পদ থেকে প্রদেয় এই পুরস্কারটি গ্রহণ করতে অস্বীকৃতি জানিয়েছেন। ১৯৬৮ সালে ‘সিলেক্টেড পোয়েমস, ১৯৫৬-৬৮’ গ্রন্থের জন্য লিওনার্দো কোহেনকে পুরস্কারটি দেওয়া হলে তিনি অস্বীকার করেন এই বলে যে, সারা কানাডায় তাঁর লেখা বোঝার যোগ্য কোনো মানুষ নেই।

## গভর্নর জেনারেল সাহিত্য পুরস্কারপ্রাপ্ত কয়েকজন সাহিত্যিক
* আল পার্দি
* এমিলি কার
* ক্যারল শীল্ডস
* গুয়েনডলিন ম্যাকইয়ান
* গ্যাব্রিয়েল রয়
* জর্জ বাওয়ারিং
* ফিলিস ওয়েব
* মার্গারেট অ্যাটউড
* ম্যাট কোহেন

## তথ্যসূত্র

বিষয়শ্রেণী:সাহিত্য পুরস্কার
বিষয়শ্রেণী:ইংরেজি ভাষার সাহিত্য পুরস্কার
হুগলী কলেজিয়েট স্কুল

**হুগলী কলেজিয়েট স্কুল** (স্থানীয়ভাবে **কলেজিয়েট স্কুল** নামে পরিচিত), হল হুগলী জেলার চুঁচুড়ার অবস্থিত পশ্চিমবঙ্গের অন্যতম প্রাচীনতম ও ঐতিহাসিক শিক্ষা প্রতিষ্ঠান। ১৮১২ সালে এটি প্রতিষ্ঠিত হয় এবং ঐতিহাসিক তথ্য থেকে জানা যায় এটি মূলত প্রাচীনকালে ডাচদের দ্বারা নির্মিত।

এটি ঊনবিংশ শতাব্দীতে ফিশারের স্মৃতির উদ্ধৃতি থেকে আরও বেশি পরিচিতি পায়।  সূত্র থেকে জানা যায়, হুগলী ব্রাঞ্চ স্কুলের মতোই হুগলী কলেজের সংশ্লিষ্ট কলেজিয়েট স্কুলও মুহাম্মদ মহসিনের সৃষ্ট তহবিল মহসিন ফান্ডের অর্থে স্থাপিত।

## ইতিহাস
থাম্ব|হুগলী কলেজিয়েট স্কুলের সম্মুখ গেট
হুগলী কলেজিয়েট স্কুল পশ্চিমবঙ্গ স্কুলশিক্ষা দফতরের অধীনস্থ উচ্চ মাধ্যমিক স্তরের ছেলেদের বাংলা মাধ্যমের বিদ্যালয়। হুগলী-চুঁচুড়ায় অবস্থিত স্কুলটি পশ্চিমবঙ্গ মধ্য শিক্ষা পর্ষদ ও পশ্চিমবঙ্গ উচ্চমাধ্যমিক শিক্ষা সংসদ কর্তৃক অনুমোদিত।

হুগলী কলেজ নামে প্রতিষ্ঠিত হওয়ার আগে শিক্ষাপ্রতিষ্ঠানটির নাম দু-একবার পরিবর্তিত হয়েছিল। 'হুগলী কলেজ' হওয়ার পর বিদ্যালয়টি 'হুগলী কলেজিয়েট স্কুল' নামে পরিচিত হয়। বিদ্যালয়ের অবস্থানও পরিবর্তিত হয়। বিদ্যালয়ের চারটি ভবন আছে। সেগুলি হল – মহসিন ভবন, বিদ্যাসাগর ভবন, বঙ্কিমচন্দ্র ভবন এবং প্রফুল্লচন্দ্র ভবন।

## অবস্থান
গঙ্গা নদীর শাখানদী হুগলী নদীর তীরে এই ঐতিহাসিক স্কুল মহসিন কলেজের ঠিক পাশেই অবস্থিত (হাঁটার দূরত্ব)।

## উল্লেখযোগ্য প্রাক্তন শিক্ষার্থী
* বঙ্কিমচন্দ্র চট্টোপাধ্যায় (১৮৩৮ – ১৮৯৪)
* দ্বারকা নাথ মিত্র (১৮৩৩ – ১৮৭৪)
* অক্ষয়চন্দ্র সরকার (১৮৪৬ – ১৯১৭)
* ব্রহ্মবন্ধব উপাধ্যায় (১৮৬১ – ১৯০৭) (১৮৭৪ সালে হুগলী কলেজিয়েট স্কুলে ভর্তি)
* বিভূতিভূষণ বন্দ্যোপাধ্যায় (১৮৯৪ – ১৯৫০)
* অরুণচন্দ্র দত্ত (১৮৯৫ - ১৯৭০)
* শামসুদ্দিন আহমেদ (১৮৮৯ - ১৯৬৯)

## চিত্রশালা

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট (আর্কাইভকৃত)
* একাডেমিয়া.এডু-তে ''হুগলী কলেজিয়েট স্কুল'' 
* 

বিষয়শ্রেণী:১৮১২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:পশ্চিমবঙ্গের বিদ্যালয়
বিষয়শ্রেণী:মহসিন ফান্ডের অর্থায়নে প্রতিষ্ঠিত
বিষয়শ্রেণী:পশ্চিমবঙ্গের উচ্চ বিদ্যালয় ও মাধ্যমিক বিদ্যালয়
বিষয়শ্রেণী:হুগলি জেলার বিদ্যালয়
বিষয়শ্রেণী:১৮১২-এ ভারতে প্রতিষ্ঠিত
বিষয়শ্রেণী:হুগলি জেলার শিক্ষা প্রতিষ্ঠান
ভুটানে পর্নোগ্রাফি

**ভুটানের** আইন অনুসারে পর্নোগ্রাফি ব্যবহার বা বিতরণ নিষিদ্ধ। ২০০৪ সালের ভুটান দণ্ডবিধির ৪৭৬ (এ) ধারায় বলা হয়েছে, "বিবাদী যদি কম্পিউটার বা ইন্টারনেটে অশ্লীল ফটোগ্রাফি বা ছবি প্রকাশ করে এবং বিতরণ করে তাহলে একজন বিবাদী কম্পিউটার পর্নোগ্রাফির অপরাধে দোষী হিসাবে সাব্যস্ত হবে।

## প্রকাশনার ধরন

### ইন্টারনেট
মোবাইল টেক্সট এবং ভয়েস মেসেজ যোগাযোগের পরিষেবা উইচ্যাট ভুটানে পর্নোগ্রাফিকে জনপ্রিয় করেছে।

## দণ্ডিত মামলা
রাজকীয় ভুটান পুলিশ ২০০৭ থেকে ২০১৯ সালের মধ্যে কম্পিউটার পর্নোগ্রাফির সতেরোটি মামলা নথিভুক্ত করেছে।

১৩ এপ্রিল, ২০১৮ তারিখে মাতাল অবস্থায় ঘুমানোর সময় তাদের বন্ধুর নগ্ন ছবি তোলে উইচ্যাটে পোস্ট করায় দুইজন নারীকে পর্নোগ্রাফির অভিযোগে দোষী সাব্যস্ত করা হয়। ১৪ মে তারিখে আদালত সেই মেয়েটিকে শাস্তি প্রদান করে, যে ছবি তুলে উইচ্যাটে পোস্ট করেছিলো। গ্রেফতারের পর তাকে ১৪ দিন আটকে রাখা হয় এবং এক বছরের কারাদণ্ড সহ তাকে ৪৩,২৫০ ঙুলট্রুম পরিশোধ করতে হয়। অন্য মেয়েটি যে তাকে ছবি তুলতে বলেছে তাকে ছয় মাসের কারাদণ্ড প্রদান করা হয়, তাকেও ১৪ দিনের জন্য আটক করা হয়েছিল এবং ২০,৭৫০ ঙুলট্রুম প্রদানের নির্দেশ দেওয়া হয়।

## আরও দেখুন
* শিশু পর্নোগ্রাফির বৈধতা
* বাংলাদেশে পর্নোগ্রাফি
* ভারতে পর্নোগ্রাফি
* পাকিস্তানে পর্নোগ্রাফি
* ফিলিপাইনে পর্নোগ্রাফি

## তথ্যসূত্র

বিষয়শ্রেণী:ভুটানে পর্নোগ্রাফি
কৎবেল

**কৎবেল** বা **কদবেল** এক ধরনের ফল। এর খোলস শক্ত ও বেলের মত খসখসে। গাছ ২০-৫০ ফুট উঁচু হয়। কাঠ শক্ত ও পর্ণমোচী বা পাতা ঝরা বৃক্ষ। পাতা কামিনী ফুলের পাতার মত। পত্রদণ্ডের দুইদিকে ৫-৭টি পাতা থাকে। ২-৫ ইঞ্চি ব্যাস বিশিষ্ট টেনিস বলের আকারের কৎবেল টক স্বাদের ফল। গাছে ছোট কাঁটা থাকে। আগস্ট-নভেম্বর মাসে ফল পাকে। কাঠ শক্ত; ঘরবাড়ি তৈরিতে ব্যবহার করা যায়। সংস্কৃত ভাষায় এর নাম কপিত্থ (সংস্কৃত: कपित्थ)। সাদা রঙের ফুল হয়। পাকা কতবেলে পর্যাপ্ত পরিমাণে থাকে আমিষ, শর্করা, চর্বি, ক্যালসিয়াম , ভিটামিন বি ও সি। লঙ্কা, লবণ ও চিনি দিয়ে মেখে সুস্বাদু আচার বানিয়ে খাওয়া হয়। প্রতি একশো গ্রাম মন্ডে ৪৯ ক্যালোরি শক্তি বিদ্যমান। কৎবেল গাছের বৈজ্ঞানিক নাম *Limonia acidissima*। এটি রুটেসি গোত্রের উদ্ভিদ।

## বিবরণ
কৎ বেল বড় ধরনের গাছ। গাছের ছাল খসখসে এবং কাঁটাযুক্ত হয়। গাছগুলি  ৯ মিটার (৩০ ফুট) পর্যন্ত লম্বা হয়ে থাকে। কয়েতবেল গাছের পাতাগুলি পক্ষল এবং এতে ৫ থেকে ৭টি করে পাতা থাকে। প্রতিটি পাতা ২৫ থেকে ৩৫ মিলিমিটার লম্বা এবং ১০ থেকে ২০ মিলিমিটার চওড়া হয়। পাতাগুলিকে পিষলে লেবুর মতো গন্ধ পাওয়া যায়। গাছে সাদা ফুল ফোটে এবং প্রতিটি ফুলে পাঁচটি পাপড়ি থাকে। ফলটি  ৫ থেকে ৯ সেমি ব্যাসের হয়ে থাকে। এটি টক বা  এটি মিষ্টি স্বাদের হতে পারে। এটির বাইরের আবরণ খুব শক্ত, তাই খোলাটি ফাটানো সহজ হয় না। ফলের বাইরের রঙ সবুজাভ বাদামী রঙের হয়। ভেতরের শাঁসটি আঠালো এবং বাদামি রঙের দেখতে। শাঁসের মধ্যে ছোট সাদা বীজ থাকে।

## উৎপত্তি
কৎ বেলের আদি নিবাস বাংলাদেশ , ভারত (আন্দামান দ্বীপপুঞ্জ সহ) এবং শ্রীলঙ্কা। এই প্রজাতিটির চাষ ইন্দোচীন এবং মালয়েশিয়াতেও চালু করা হয়েছে।

## ব্যবহার
কৎ বেলের শাঁস গুড়ের সাথে মিশিয়ে চাটনি তৈরি করা হয়। কৎ বেলের শাঁস থেকে ফলের রস তৈরি করা হয়। শাঁস থেকে জ্যাম তৈরি হয়। এই ফলের রসে অ্যান্টিঅক্সিডেন্ট ধর্ম রয়েছে। পাকা ফলে কেবল সবুজ মরিচ, চিনি এবং লবণ ছড়িয়ে আচার হিসাবে ব্যবহার হয়।

## পুষ্টিগুণ
কৎ বেলে যথেষ্ট পরিমাণে প্রোটিন, শ্বেতসার, আয়রন, স্নেহ পদার্থ, ক্যালসিয়াম, ভিটামিন-বি এবং সি ইত্যাদি রয়েছে। 

## চিত্রশালা

File:Limonia acidissima 1.jpg|thumb|কৎ বেল গাছের ফুল
File:Limonia acidissima syn Limonia elephantum or Fernonia limonia (wood-apple) in Talakona forest, AP W IMG 8335.jpg|thumb|কৎ বেল গাছের গুঁড়ি
File:Woodapple juice 14.jpg|thumb|240px|এক গ্লাস কৎ বেলের রস
Limonia acidissima of Salem.jpg|কৎ বেল 
KotBel.JPG|গাছে পাকা কৎ বেল


## তথ্যসূত্র

## বহিঃসংযোগ

* Purdue-hort_edu: The Wood Apple
* Pandanus Database - ''Limonia''

বিষয়শ্রেণী:বাংলাদেশের ফল
বিষয়শ্রেণী:বাংলার ফল
বিষয়শ্রেণী:এশিয়ায় উদ্ভূত ফল
বিষয়শ্রেণী:সাইট্রাস
বিষয়শ্রেণী:শ্রীলঙ্কার বৃক্ষ
বিষয়শ্রেণী:আয়ুর্বেদে ব্যবহৃত উদ্ভিদ
বিষয়শ্রেণী:ফলদ বৃক্ষ
বিষয়শ্রেণী:হিন্দুধর্মে উদ্ভিদ
থিররা

**থিররা বা থেয়াম থিরা** হল একটি শাস্ত্রীয় আচারানুষ্ঠানিক নৃত্য যা দক্ষিণ ভারতের কেরল রাজ্যের মালাবার অঞ্চলের "কাভু" (উদ্যান) এবং মন্দিরগুলোতে উপস্থাপিত হয়। এই শিল্পকলাটি মালয় সম্প্রদায়ের শিল্পীদের দ্বারা সম্পাদিত হয়। এই শিল্পীরা স্থানীয়ভাবে "পেরুমালয়ান" হিসাবে পরিচিত। নৃত্যটি উৎসবমের (বার্ষিক মন্দির উৎসব) সময় পরিবেশন করা হয় যার মাধ্যমে ভগবতী, শিবের মতো দেবদেবীদের পূজো ও বন্দনা করা হয়ে থাকে। থেয়াম থিরা হল থেয়াম নৃত্যের একটি প্রধান উপবিভাগ। এটি একই অঞ্চলে পরিবেশিত থেয়াম নৃত্যের অনুরূপ। তবে পার্থক্য হল এটাই যে থেয়াম নৃত্যে নৃত্যশিল্পীকে উপস্থাপিত ঈশ্বর হিসাবে বিবেচনা করা হয় কিন্তু থিরা নৃত্যে নৃত্যশিল্পী *ঈশ্বরের অধিকারী* বলে বিবেচিত হয়।
থাম্ব|ভারতের উত্তর কেরালায় একটি মন্দিরে থিররা উৎসব
থাম্ব|কন্দকার্নন থিররা

## বর্ণনা
বিশ্বাস অনুযায়ী থিরা দেবতাদেরকে বাস্তব জীবনে নিয়ে আসে। নৃত্য উপস্থাপক বা পরিবেশকরা আনুষ্ঠানিকভাবে মুখে বিভিন্ন প্রথাগত নকশা এঁকে এবং জাঁকাল পোশাক পরে দেবী ভগবতীর সামনে নৃত্য করে, যার উদ্দেশ্য স্পষ্টতই কার্যপ্রণালীতে বিস্ময়ের বোধ তৈরি করা। প্রতিটি নৃত্যশিল্পী একটি নির্দিষ্ট দেবতার প্রতিনিধিত্ব করে এবং ভক্তরা দেবতারূপে তাদের প্রার্থনা করে ও নৈবেদ্য প্রদান করে। এই নৃত্যশিল্পী তথা রূপক দেবতারা যখন তাদের অভিনয় সম্পাদন করে, তখন তাদের দেবতা দ্বারা অধিগৃহীত মনে করা হয়। ভক্তরা তাদের দুঃখ ও ইচ্ছা সেই দেবতাদের জানানোর জন্য সারি দিয়ে দাঁড়িয়ে থাকে।

অভিনয়কারী বা নৃত্য শিল্পীরা "পেরুওয়ান্নন" বর্ণের হয়, যারা থিররা নৃত্যের প্রতি অধিক গুরুত্ব দিয়ে থাকে। তাই কেরলে উচ্চবর্ণের ব্রাহ্মণ এবং নিম্ন বর্ণের উপজাতি উভয়েরই এই উপাসনায় গুরুত্বপূর্ণ স্থান রয়েছে। সমস্ত কার্যপ্রণালীতে 'তাড়ি' (দেশীয় মদ্য) বেশ গুরুত্বপূর্ণ ভূমিকা পালন করে থাকে। এটি দেবতাদের জন্য একটি নৈবেদ্যস্বরূপ এবং প্রায় সমস্ত নৃত্যশিল্পীরা এর প্রভাবে নাচেন। এটি "*ঈশ্বরের অধিকারী*" হওয়ার অনুভূতি তৈরি করতে সহায়তা করে।

## বিভিন্ন ধরনের থিররা

* ভগবতী থিররা
*ভৈরবন থিররা
*চাঁতু থিররা
*গুলিকান থিররা
*কুটিছাথান থিররা
*হনুমান থিররা
*পট্টন থিররা
*কন্দকার্নন থিররা
*চামুন্ডি থিররা
*ভাসুরিমালা থিররা
*নাগকলি থিররা
*ধরিকবধাম থিররা
*করিনকলি থিররা
*ভদ্রকালী থিররা
*রক্তেশ্বরী অম্মা
*ইতিকুরুম্ভা
* ওড়াক্কলি

## তথ্যসূত্র

বিষয়শ্রেণী:কেরলের নৃত্য
বিষয়শ্রেণী:আচার অনুষ্ঠান নৃত্য
শীতলক

থাম্ব|A DuPont refrigerant
**শীতলক** এক ধরনের পদার্থ বা মিশ্রণ, সাধারণত এক প্রকার প্রবাহী, যা তাপ পাম্প এবং শীতলীকরণ চক্রে ব্যবহার করা হয়। বেশিরভাগ চক্রে এটার তরল থেকে গ্যাসে এবং তারপর বিপরিতক্রমে দশার পরিবর্তন ঘটে। এরুপ উদ্দেশ্যে অনেক কার্যকরি প্রবাহীসমূহ ব্যবহৃত হয়েছে। বিংশ শতাব্দীতে ফ্লোরোকার্বন, বিশেষ করে ক্লোরোফ্লোরোকার্বনস, প্রচলিত একটা শীতলক হয়ে গিয়েছিল, কিন্তু ওজোন নি:শেষকরণ প্রভাবের কারণে তাদের বাদ দেওয়া হচ্ছে। বিভিন্ন ক্ষেত্রে ব্যবহৃত অন্যান্য সাধারণ শীতলক গুলো হলো অ্যামোনিয়া, সালফার ডাইঅক্সাইড, এবং হ্যালোজেনবিহীন হাইড্রোকার্বন যেমন প্রোপেন।

## কাঙ্ক্ষিত বৈশিষ্ট্য/ধর্ম
আদর্শ কার্যকরী প্রবাহী বা প্রায়ই যেটাকে বলে শীতলক এদের অনুকূল তাপগতীয় ধর্ম থাকতে হবে , বিভিন্ন যন্ত্রাংশের বিরুদ্ধে ক্ষয়রোধী হতে হবে, এবং বিষাক্ততা ও অগ্নিদাহ্যতা হতে মুক্তসহ সর্বোপরি নিয়াপদ হতে হবে। এটি যেন ওজোন ক্ষয় বা জলবায়ু পরিবর্তন না ঘটায়। যেহেতু বিভিন্ন প্রবাহী/তরলগুলির বিভিন্ন ডিগ্রীতে কাঙ্ক্ষিত বৈশিষ্ট্য রয়েছে, তাই সেগুলির বাছাইকরণ  সামঞ্জস্য রক্ষাকারী একটি বিষয় হিসেবে গণ্য হয়।

পছন্দসই থার্মোডাইনামিক বৈশিষ্ট্য হ'ল লক্ষ্যমাত্রার তাপমাত্রার কিছুটা নিচে একটি ফুটন্ত পয়েন্ট , বাষ্পীকরণের উচ্চ তাপ, তরল আকারে একটি মাঝারি ঘনত্ব, বায়বীয় আকারে তুলনামূলকভাবে উচ্চ ঘনত্ব এবং একটি উচ্চ সমালোচনামূলক তাপমাত্রা । যেহেতু ফুটন্ত পয়েন্ট এবং গ্যাসের ঘনত্ব চাপ দ্বারা প্রভাবিত হয়, তাই রেফ্রিজারেন্টগুলি অপারেটিং চাপগুলির উপযুক্ত পছন্দ দ্বারা একটি নির্দিষ্ট অ্যাপ্লিকেশনটির জন্য আরও উপযুক্ত করা যেতে পারে।

## তথ্যসূত্র

বিষয়শ্রেণী:শিল্প গ্যাস
বিষয়শ্রেণী:উত্তাপন, বায়ুচলন এবং শীতাতপ নিয়ন্ত্রণ ব্যবস্থা
দেশ রাজ গোয়েল

**দেশ রাজ গোয়েল** (১৯২৯—২০১৩; যিনি **দেশরাজ গোয়েল** বা **ডি. আর. গোয়েল** নামেও পরিচিত) একজন ভারতীয় সাংবাদিক, একাডেমিক এবং ধর্মনিরপেক্ষতা ও সাম্প্রদায়িকতা সম্পর্কিত বইগুলির সুপরিচিত লেখক। যৌবনকালে হিন্দু জাতীয়তাবাদী সংগঠন রাষ্ট্রীয় স্বয়ংসেবক সংঘের (আরএসএস) সদস্য হয়ে তিনি ১৯৭৯ সালে এই সংস্থার উপর একটি আধ্যাত্মিক বই লিখেছিলেন, যা একাডেমিক কাজে ব্যাপকভাবে উদ্ধৃত হয়।
## কাজ
**[[মাওলানা হুসাইন আহমদ মাদানি: এ বায়োগ্রাফিকাল স্টাডি]]* (অনামিকা পাবলিশার্স,২০০৪), 

## তথ্যসূত্র

বিষয়শ্রেণী:১৯২৯-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:ভারতীয় কর্মী সাংবাদিক
বিষয়শ্রেণী:ভারতীয় ম্যাগাজিন সম্পাদক
বিষয়শ্রেণী:হিন্দু জাতীয়তাবাদী লেখক
বিষয়শ্রেণী:রাষ্ট্রীয় স্বয়ংসেবক সঙ্ঘের প্রচারক
বিষয়শ্রেণী:ভারতীয় পুরুষ সাংবাদিক
বিষয়শ্রেণী:২০শ শতাব্দীর ভারতীয় সাংবাদিক
বিষয়শ্রেণী:পাঞ্জাব, ভারতের সাংবাদিক
কুর্তা

ডান|থাম্ব| চুড়িদার এবং আলংকারিক মোজারি স্যান্ডেলের সাথে একটি রেশমের কুর্তা।**কুর্তা** বা **পাঞ্জাবি** হল দক্ষিণ এশিয়ার বেশ কয়েকটি অঞ্চলের পরিধান করা একটি ঢিলেঢালা কলারবিহীন জামা। বর্তমানে এটি সারা বিশ্বেই পরিধান করা হয়। এর উৎস খুঁজলে যেতে হবে অন্ত-প্রাচীন বা প্রারম্ভিক মধ্যযুগের মধ্য এশিয়ার যাযাবরদের পরিধেয় প্রথম দিকের*নিমার* দিকে। কুর্তা বহু শতাব্দী ধরেই শৈলীগতভাবে বিকশিত হয়েছে। বিশেষত ভারতীয় উপমহাদেশে প্রতিদিনের পোশাক এবং বিশেষ কোন অনুষ্ঠানের পোশাক হিসাবে এটি এ যাবৎকাল ধরে পরিহিত হয়ে আসছে। নারীদের জন্য বানানো বা নারীদের পরিহিত কুর্তাকে কখনো কখনো কুর্তি বলেও ডাকা হয়।

কুর্তা ঐতিহ্যগতভাবে তুলা বা রেশম দিয়ে তৈরি করা হয়। এটি একেবারে সাদামাটা বা সূচিকর্মের অলংকরণযুক্ত হতে পারে, যেমন- চিকন।  ঐতিহ্যবাহী কুর্তার সামনের এবং পিছনের দিকটি আয়তক্ষেত্রাকার কাপড়ের টুকরো দিয়ে তৈরি করা হয়। ঐতিহ্যবাহী কুর্তার আস্তিনগুলো সংকীর্ণ না হয়ে কব্জি পর্যন্ত চলে যায়। প্রান্তগুলো মুড়ি-সেলাই দেয়া হয়, তবে তা দৃঢ় করা হয় না; এই ধরনের কুর্তা পুরুষ এবং মহিলা উভয়ই পরতে পারেন। এটি ঐতিহ্যগতভাবে কলারবিহীন হয়ে থাকে তবে স্থায়ী কলারযুক্ত কুর্তাও ক্রমশ জনপ্রিয়তা পাচ্ছে।

কুর্তা সাধারণ পায়জামা, সালোয়ার, চুড়িদার বা সাধারণ জিন্সের সাথে পরা যেতে পারে।

## ব্যুৎপত্তি
*অক্সফোর্ড ইংরেজি অভিধান অনুসারে*, কুর্তা হল সাধারণত দক্ষিণ এশিয়ার লোকদের সালোয়ার, চুড়িদার বা পায়জামার সাথে পরিহিত একটি কলারবিহীন শার্ট। যার উৎপত্তি হয়েছে উর্দু এবং ফারসি শব্দ কুর্তাহ থেকে। ১৯১৩ সালে ইংরেজিতে কুর্তার প্রথম ব্যবহার হয় টি.ই. লরেন্সের হোম লেটারসে। তাতে লেখা ছিল "সাদা ভারতীয় পোশাক ধুতি কুর্তায় আমি"।

## ইতিহাস
লেখক রোশন আল কাজির মতে, সেলাইযুক্ত (অর্থাৎ কেটে সেলাই করা) পোশাক মধ্য এশিয়া থেকে দক্ষিণ এশিয়ায় এসেছিল। প্রাচীন যুগের সিসিয়ান/পার্সিয়ান/কুশন আগ্রাসনের সময় অল্পস্বল্পভাবে এর বিস্তার ঘটেছিল, গজনী মাহমুদের আক্রমণের পরে এটা স্পষ্টতই বৃদ্ধি পেয়েছিল। দ্বাদশ শতাব্দীর শেষদিকে মুসলিম বিজয়ের পরে কুর্তা মোঘল আমলে সাধারণ পোশাকে পরিণত হয়েছিল।

## কুর্তি
আধুনিক কালে নারীদের জন্য তৈরি একপ্রকার ছোট কুর্তাকে কুর্তি বলা হয়। যাইহোক প্রথাগতভাবে কুর্তি বলতে ওয়েস্ট কোট, জ্যাকেট এবং ব্লাউজ  বোঝানো হয় এবং অনুমান করা হয় এটি শুঙ্গ আমলের (খ্রিস্টপূর্ব দ্বিতীয় শতাব্দী) নিমা থেকে এসেছে।  কুর্তি সাধারণত প্রচলিত পোশাকের চেয়ে অনেক ছোট এবং এটি হালকা উপকরণ দিয়ে তৈরি, যেগুলি কামিজ সেলাইয়ের ক্ষেত্রে ব্যবহৃত হয়।

## তথ্যসূত্র

বিষয়শ্রেণী:পাকিস্তানি পোশাক
বিষয়শ্রেণী:ভারতীয় পোশাক
বিষয়শ্রেণী:বাংলাদেশী পোশাক
বিষয়শ্রেণী:আফগান পোশাক
বিষয়শ্রেণী:টপস
বিষয়শ্রেণী:লোক পোশাক
ইলকাল শাড়ি

থাম্ব|ইলকাল শাড়ি বুনন
থাম্ব|ইলকাল শাড়ি পরিহিতা ভারতীয় মহিলা ফল বিক্রেতা

**ইলকাল শাড়ি** একটি ঐতিহ্যবাহী শাড়ি যা সাধারণত ভারতীয় নারীরা পরিধান করে থাকেন। *ইলকাল শাড়ি* নামটি এসেছে ভারতের কর্ণাটক রাজ্যের বাগলকোট জেলার ইলকাল শহরের নাম থেকে। ইলকাল শাড়ির মূল অংশটির বুনন এবং নকশার জন্য সুতির টানা দেওয়া হয় এবং পাড় ও আঁচলের নকশা ও বুননের জন্য আর্ট রেশম ব্যবহার করা হয়। কিছু ক্ষেত্রে আর্ট রেশমের পরিবর্তে খাঁটি রেশমও ব্যবহৃত হয়। ইলকাল শাড়িকে ভৌগোলিক নির্দেশকের (জিআই) তকমা দেওয়া হয়েছে।  এর জিআই ক্রমিক নম্বর ৭৬। 

## ইতিহাস
ইলকাল ছিল একটি প্রাচীন তাঁত কেন্দ্র যেখানে সম্ভবত ৮ম শতাব্দীর দিকে বয়নের কাজ শুরু হয়েছিল।  এই শাড়ির বিকাশে বেল্লারী শহর এবং শহরের আশেপাশের স্থানীয় পৃষ্ঠপোষকদের অবদান রয়েছে। স্থানীয় কাঁচামালগুলোর সহজলভ্যতা এই শাড়ির বিকাশে সহায়তা করেছিল।  ইলকাল শহরে প্রায় ২,০০০ তাঁতি ইলকাল শাড়ি বুননের কাজ করেন। 

## উৎপাদন
ইলকাল শাড়ির বুনন বেশিরভাগই অভ্যন্তরীণ কার্যকলাপ। এটি মূলত মহিলা সদস্যদের সক্রিয় অংশগ্রহণমূলক একটি গৃহস্থালী উদ্যোগ। তাঁতের সাহায্যে একটি শাড়ি বুনতে প্রায় ৭ দিন সময় লাগে। তবে যন্ত্রচালিত তাঁতের সাহায্যে এটি বুনতে আরো কম সময় লাগে।
## বুনন পদ্ধতি
ইলকালের ঐতিহ্যবাহী শাড়িগুলো মূলত রেশম x রেশম, রেশম x সুতি, আর্ট রেশম x রেশম নামের তিন ধরনের বিভিন্ন সুতার সংমিশ্রণে পিট তাঁতে উৎপাদিত হয়। আগে বর্ণিত সুতার সংমিশ্রণের সাথে মোট চারটি ঐতিহ্যবাহী নকশা তৈরি করা হয়, সেগুলো হল-
* চিক্কি পরশ
* গোমি
* জরি
* সম্প্রতি পরিবর্তিত ঐতিহ্যবাহী নকশার গায়ত্রী

## টীকা

বিষয়শ্রেণী:কর্ণাটকের ভৌগোলিক নির্দেশক
বিষয়শ্রেণী:কর্ণাটকের সংস্কৃতি
বিষয়শ্রেণী:শাড়ি
বিষয়শ্রেণী:ভারতের তুলা শিল্প
মৌলানা আবুল কালাম আজাদ ইনস্টিটিউট অফ এশিয়ান স্টাডিজ

**মাওলানা আবুল কালাম আজাদ ইনস্টিটিউট অফ এশিয়ান স্টাডিজ** কলকাতায় অবস্থিত একটি স্বায়ত্তশাসিত গবেষণা প্রতিষ্ঠান। এটির অর্থায়ন করে ভারত সরকারের সংস্কৃতি মন্ত্রণালয়। এই প্রতিষ্ঠানটি ১৯৯৩ সালের ৪ জানুয়ারি  প্রতিষ্ঠিত হয়েছিল। ১২ মার্চ ১৯৯৩ সালে ইনস্টিটিউটের ভিত্তিপ্রস্তর স্থাপন করা হয়। এটি বিশিষ্ট জাতীয়তাবাদী নেতা এবং ভারতের প্রথম শিক্ষামন্ত্রী মাওলানা আবুল কালাম আজাদের জীবন ও কাজ নিয়ে গবেষণা করে, এটির নামও তার নামানুসারে নামকরণ করা হয়। কলকাতা বিশ্ববিদ্যালয়, যাদবপুর বিশ্ববিদ্যালয় এবং নয়া দিল্লির জওহরলাল নেহরু বিশ্ববিদ্যালয়ের এম ফিল ও পিএইচডি পর্যায়ের ছাত্রছাত্রীরাও প্রতিষ্ঠানটির সাথে যুক্ত।

## প্রকাশনা

## কাজ
* গোয়েল, দেশ রাজ, *[[মাওলানা হুসাইন আহমদ মাদানি (বই)|মাওলানা হুসাইন আহমদ মাদানি: এ বায়োগ্রাফিকাল স্টাডি]]* (অনামিকা পাবলিশার্স, ২০০৪), 

## তথ্যসূত্র


বিষয়শ্রেণী:১৯৯৩-এ পশ্চিমবঙ্গে প্রতিষ্ঠিত
বিষয়শ্রেণী:আবুল কালাম আজাদের স্মারক
বিষয়শ্রেণী:কলকাতার গবেষণা প্রতিষ্ঠান
বিষয়শ্রেণী:ভারত ভিত্তিক সাংস্কৃতিক সংগঠন
বিষয়শ্রেণী:কলকাতার জাদুঘর